Við byggimálum, har eldhættisligt virksemi er ella skal setast á stovn, skal Arbeiðs- og brunaeftirlitið gerast partur av viðgerðini av byggimálinum. Mannagongdin er tann, at byggimálið skal fyrst sendast til viðgerðar hjá viðkomandi kommunala byggimyndugleika, sum viðgerð byggimálið sambært byggilógini. Hareftir sendir kommunan byggimálið víðari til Arbeiðs- og brunaeftirlitið at viðgerða. Arbeiðs- og brunaeftirlitið setur serkrøv til byggimál, har eldhættisligt virksemi er ella skal setast á stovn. Tá ið talan er um vanlig byggimál, ið ikki innibera eldhættisligt virksemi, er tað bert tann kommunali byggimyndugleikin, ið viðgerð málið. Loyvi frá Arbeiðs- og brunaeftirlitinum krevst við virksemi har ið: eldfimir løgir eldførir løgir luftevni onnur vandaevni verða: goymd framleidd viðgjørd handfarin nýtt ella tá ið núverandi virksemi skal: umbyggjast umvælast økjast takast niður Bygging av bygningum og pørtum av bygningum, sum eru fevndir av byggilógini, men har afturatbygningurin verður nýttur til eldhættisligt virksemi, krevur eisini loyvi frá Arbeiðs- og brunaeftirlitinum. Arbeiðs- og brunaeftirlitið kann krevja, at neyðug tiltøk verða sett í verk til tess at byrgja fyri eldvanda, eldspjaðing ella spreinging, ella til tryggingar av fullgóðum rýmingar-, bjargingar- og sløkkingarmøguleikum, um eldur kemur í, ella um óhapp stendst av vandamiklum evnum.